So het ek toe uitgevind dit is hierdie outjie wat so fluit. En gou die kamara gegryp om die fotos te neem en hom te identifiseer.
Lyk vir my George is die verste suid en verste wes wat hy aangetref word, dit sal dalk wees hoekom hy vir my half onbekend is?
Haai Gryph- dis vir my baie interessant van hierdie voeltjie.Volgens sy Engelse naam is die voeltjie `n besonderse fluiter en die outjie wat jy afgeneem het lyk wel na `n Jan Frederik- maar hier op ons plaas in die Boland het ons hulle dan ook!?- en dit wys nie op die verspreidingskaart van jou nie?
My man het `n spesifieke manier van fluit buitekant die huis- en dan hoor ons die nabootsing uit die bome. Maar ons het nog altyd gedink dis die groter voeltjie, nl. die Kaapse Lyster,waarvan hier sommer baie in die tuin is, wat so maak.Blykbaar doen hulle so`n nabootsing- so is jy seker daardie enetjie by jou in George is nie dalk `n Lyster nie
Ons het ook die Olyf lyster hier by ons wat die lyster is wat vir my die naaste aan die outjie lyk. Maar die verskil tussen die twee, veral as hulle saam in my tuin is, is duidelik (hulle sit gereeld naby mekaar in my tuin) .
Die JanFredriks kom soms in die kombuis in vir krummeltjies op die vloer- maar hier is baie meer Lysters hier rond.